## dachser_inteligent_logistics

Tlačová správa V Bratislave, 30. 1. 2020

**DACHSER Brno má nového Operations Managera**

**Michal Císař nastúpil na pozíciu Manager Operations pobočky DACHSER Brno. Bude mať na starosti riadenie všetkých kľúčových tímov logistickej prevádzky.**

Michal Císař vyštudoval bakalárske štúdium na Prevádzkovo-ekonomickej fakulte Českej poľnohospodárskej univerzity v Prahe. Svoju kariéru v logistike začal už pri štúdiu, keď začal pracovať ako kuriér a skladový operátor v DHL Express. Neskôr po ukončení štúdia mal na starosti disponovanie spojov na vnútroštátnych aj medzinárodných linkách, pracoval ako Operational Agent v oddelení kontroly nakládky leteckých kontajnerov a evidencie diaľkových spojov.

V roku 2015 nastúpil do spoločnosti DACHSER Czech Republic ako disponent charterových prepráv. Neskôr pôsobil ako Sales Representative pre najväčšiu českú pobočku DACHSER Kladno a od roku 2018 viedol oddelenie charterových prepráv na pobočke DACHSER Brno.

**Kľúčové kompetencie**

Na svojej novej pozícii Manager Operations DACHSER Brno vedie 5 tímov - oddelenia miestnej dopravy, charterových prepráv, linkových prepráv, prekládkového terminálu a správy obalového hospodárstva. Do jeho kompetencie spadá komunikácia s ostatnými pobočkami v sieti DACHSER a nastavovanie procesov a pravidelných liniek medzi nimi. Má na starosti aj riadenie nákupu kapacít pre všetky tri prepravné oddelenia. Je zodpovedný za personálne obsadenie a hodnotenia kvality práce jednotlivých tímov. Vyhodnocuje kvalitatívne, kvantitatívne aj finančné ukazovatele týchto kľúčových oddelení.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk